Rima Rashidi

Rima Rashidi (lahir 18 Februari 1972) ialah seorang pelakon dan penyanyi wanita Malaysia kelahiran Ipoh, Perak. Beliau meraih kemasyhuran pada 1990-an menerusi lagu "Kasih Berbunga Lalang". Selain itu, beliau juga bergiat aktif sebagai pelakon dalam filem, televisyen dan teater.

Kehidupan awal
Rima dilahirkan pada 18 Februari 1972 di Ipoh, Perak. Beliau berdarah kacukan Melayu, Cina dan Sri Lanka. Rima mendapat pendidikan menengah di Sekolah Menengah St. Mary's Kuala Lumpur dan memiliki Diploma Pelancongan, Riadah dan Hospitaliti.

Kerjaya
Rima memulakan kerjaya lakonan pada 1987 menerusi filem Mr. Os yang melayakkan beliau menerima pencalonan Pelakon Pembantu Wanita Terbaik di Festival Filem Malaysia ke-7. Kerjaya filem Rima diteruskan dengan filem kedua lakonannya, Tuah (1988). Menerusi filem ini, beliau terpilih untuk mewakili Malaysia ke Minggu Filem Malaysia Pertama yang diadakan di Tashkent, Uzbekistan dan dicalonkan sebagai Pelakon Harapan Terbaik - Kategori Artis Malaysia di Festival Filem Asia Pasifik ke-35 yang diadakan di Jakarta, Indonesia.

Kerjaya muzik Rima bermula apabila beliau melancarkan album pertama, Pabila Kurenung Potretmu di bawah Titra Records pada 1986. Kejayaannya hadir ketika Pengurus Besar Sony Music Malaysia pada waktu itu, Rick Loh menandatanganinya pada tahun 1992 dan mengeluarkan album solo keduanya berjudul Engkau Yang Pertama yang memuatkan lagu hits seperti "Kasih Berbunga Lalang" dan "Maafkan Aku Insan". Album ketiganya Kasih Ku dikeluarkan pada tahun 1993.

Rima memulakan kerjaya teater dengan menjayakan dua pementasan teater, iaitu Raja Lawak dan Teman yang kedua-duanya arahan Zakaria Ariffin. Beliau kemudian memegang watak sebagai pelacur dalam drama pentas Melayu pertama yang diklasifikasi 18SX, Lorong. Ia turut dibintangi oleh Roslan Salleh, Harun Salim Bachik, Noorkhiriah dan Shahriza Mahmud. Pada tahun 2000, beliau memperlahankan kerjayanya sebaik sahaja berkahwin.

Kehidupan peribadi
Beliau telah berkahwin dengan ahli perniagaan, Adnan Mohd Noah pada 17 September 2000. Hasil perkongsian hidup pasangan ini, mereka dikurniakan dua anak, Adrenna Rose Noah dan Addrel Rashdy Noah.

Di waktu lapangnya, Rima juga mengisi masa dengan membaca.

Filemografi

Filem
 Tahun Tajuk Peranan Catatan 1987 Mr. Os Rima Filem pertama 1989 Tuah  Dang Baru

Drama
 Tahun Tajuk  Saluran TV 1991 Gado-Gado TV1 1994  Roda-Roda Kota Raya 1998–1999 Roda-Roda Kuala Lumpur 1999 Juara Segala Juara

Telefilem
 Tahun Tajuk 1990 Si Buruk Radang 1991 Sakat  1992 Secretary  1993 Di Sebalik Bayang Dari Bayang Ke Bayang  1994 Di Penghujung Rindu  Bila Senja Berlabuh  Fantasia Pangkor  1995 Lagenda Lela Manja  1996 Di Sebalik Langsir Biru  1997 Di Sebalik Cahaya  1998 Diari Seorang Ayah 

Teater
 Tahun Tajuk 1997 Titian Muzika Kuala Lumpur Puteri Lindungan Bulan 1998 Teman Raja Lawak 1999 Lorong 

Diskografi

Album studio
 Pabila Kurenung Potretmu (1986)
 Engkau Yang Pertama (1992)
 Kasih Ku (1993)

Single
 "Kasih Berbunga Lalang" (1992)
 "Maafkan Aku Insan" (1992)
 "Selamat Hari Raya Dunia" (2020)
 "Pelangi Cinta" 

Anugerah dan pencalonan
 Tahun Anugerah  Kategori Penerima/Karya tercalon Keputusan 1987 Festival Filem Malaysia ke-7 Pelakon Pembantu Wanita Terbaik    1989 Festival Filem Asia Terbaik ke-35 Pelakon Harapan Terbaik - Kategori Artis Malaysia

Rujukan

Pautan luar
 Rima Rashidi di Discogs
 Rima Rashidi di Last.fm



Kategori:Kelahiran 1972
Kategori:Orang hidup
Kategori:Orang Malaysia berketurunan Melayu
Kategori:Orang Malaysia berketurunan Cina
Kategori:Orang Malaysia berketurunan Sri Lanka
Kategori:Muslim Malaysia
Kategori:Orang dari Perak
Kategori:Pelakon wanita Malaysia
Kategori:Pelakon televisyen Malaysia
Kategori:Pelakon filem Malaysia
Kategori:Pelakon pentas Malaysia
Kategori:Pelakon wanita Malaysia abad ke-20
Kategori:Penyanyi wanita Malaysia
Kategori:Penyanyi berbahasa Melayu